แบงก์พาณิชย์ปิดหนีน้ำท่วมลด
แบงก์ชาติแจ้งธนาคารพาณิชย์ปิดสาขาหนีน้ำท่วมลดลง18แห่งตู้เอทีเอ็มหยุดให้บริการกว่า5พันเครื่อง
30 ต.ค. 2565

แบงก์ชาติแจ้งธนาคารพาณิชย์ปิดสาขาหนีน้ำท่วมลดลง18แห่งตู้เอทีเอ็มหยุดให้บริการกว่า5พันเครื่อง
ธนาคารแห่งประเทศไทย (ธปท.) รายงานการปิดสาขาธนาคารพาณิชย์ในพื้นที่น้ำท่วมชั่วคราววันนี้(9พ.ย.) ดังนี้
1.การปิดสาขาธนาคารพาณิชย์ 13 แห่ง ธนาคารพาณิชย์เพื่อรายย่อย 2 แห่ง และบริษัทเงินทุน 1 แห่ง แจ้งปิดสาขารวม 613 สาขา (ลดลง 18 สาขา) ซี่งเป็นการลดลงครั้งแรกในรอบกว่า 1 เดือนที่ผ่านมา เนื่องจากสาขาในปทุมธานี นนทบุรี และ กทม. ด้านเหนือบางส่วนเริ่มกลับมาเปิดให้บริการได้ 
ทั้งนี้ ในวันนี้มีการปิดสาขาใน 8 จังหวัด ประกอบด้วย กทม. 334 สาขา ปทุมธานี 147 สาขา นนทบุรี 64 สาขา นครปฐม 32 สาขา พระนครศรีอยุธยา 18 สาขา สมุทรสาคร 12 สาขา นครสวรรค์ 5 สาขา และชัยนาท 1 สาขา
2.การปิดเครื่อง ATM ธนาคารพาณิชย์ปิดให้บริการเครื่อง ATM รวม 5,596 เครื่อง (ยังคงเพิ่มขึ้นอีก 103 เครื่อง) ส่วนใหญ่เป็นการปิดเพิ่มในกทม. โดยธนาคารพาณิชย์มีการปิดเครื่อง ATM ใน 20 จังหวัด ประกอบด้วย กทม. 2,217 เครื่อง (ประมาณ 15.8% ของจำนวน ATM ใน กทม.) ปทุมธานี 1,503 เครื่อง นนทบุรี 737 เครื่อง พระนครศรีอยุธยา 604 เครื่อง นครปฐม 229 เครื่อง สมุทรสาคร 153 เครื่อง สมุทรปราการ 45 เครื่อง และนครสวรรค์ 42 เครื่อง ที่เหลือกระจายอยู่ในจังหวัดต่าง ๆ.